Gilang Dirga

Gilang Dirgahari (lahèr tangghâl 17 Agustus 1989) èngghi panèka sorang aktor, pelawak, penyanyè, prèsènter sareng proḍuser ḍâri bhângsa Inḍonèsia. Salèrana èkennal karana kamampowanna bisa nèro sowarana orèng bannya' akadhi Joko Widodo, Mario Teguh, Iwan Fals sareng sè laèn.

Sajjhek taon 2009, Gilang agabung dhâddhi angghuta ḍâri acara komèḍi Extravaganza. Gilang jhughân tamaso' runner-up è lomba ghâbây nyarè bakat D'Academy Celebrity sè ètayangaghi è Inḍosiar.

 Kaoḍi'ân awwâlna 
Gilang lahèr è Palembang è tangghâl 17 Agustus 1989 ḍâri orèng towana sè asmana Wendy Indra sareng Risna. Kalowarga èbhuna adalla ḍâri Padang Panjang, Sumatra Bârâ' sè ampon arantau kan Baturaja, Somattra Lao'.

Gilang asakola è SMA Negeri 5 Bângkolo. Nalèkana ongghâ kellas 2 SMA, salèrana ngallè ka SMA Negeri 8 Bângkolo sopajâ bisa maso' ka jurusân Èlmo Pengetahuan Alam, sè dhâddhi syarat kaangghuy aḍaftar Akaḍemi Militèr sami kalabân pangaterrona è bâkto ka'rowa. Saamponna asakola SMA, salèrana lambat kaangghuy aḍaftar Akaḍemi Militèr tor pas mèlè akuliah è Fakultas Hokom Universitas Bângkolo. Nalèkana ongghâ ka semèster ḍuwâ', Gilang ambu ḍâri kampusna kasebbhut tor nyoba' noro' Akaḍemi Militèr polè, namong salèrana ta' lulus ḍâlem tes kasehadhân. Akhèrra, Gilang mèlè kaangghuy èntar ka Jakarta."Segala Macam Dicoba, Kisah Perjalanan Gilang Dirga dari Ikut Akmil Sampai Model". TvOne. 2021-03-12. Aksès 2026-01-13.Melvina Tionardus. "Kisah Gilang Dirga, Bolos 1 Bulan hingga Tunggu 8 Jam di Awal Main Sinetron".  Kompas. 2020-07-03. Aksès 2026-01-13. 

 Sombher